నెల గరిష్ఠానికి మార్కెట్లు
- సెన్సెక్స్‌లో 195 పాయింట్ల ర్యాలీ
ముంబయి : ఫార్మా, ఆటో, బ్యాంకింగ్‌ సూచీలు రాణించడంతో మార్కెట్లకు మద్దతు లభించింది. డిసెంబర్‌ ఎఫ్‌అండ్‌ఒ కాంట్రాక్టులకు 31 వరకు గడువు ఉండటంతో మదుపర్లు కొనుగోళ్లకు మొగ్గు చూపారు. ఈ నేపధ్యంలోనే సోమవారం బిఎస్‌ఇ సెన్సెక్స్‌ 195.42 పాయింట్లు ( 0.76 శాతం)రాణించి 26,034కు చేరింది. నేషనల్‌ స్టాక్‌ ఎక్సేంజీ నిఫ్టీ 64.1 పాయింట్లు ( 0.82 శాతం) పెరిగి 7,925.15 వద్ద ముగిసింది. లోహ, కాపిటల్‌ గూడ్స్‌ సూచీలు మినహా అన్ని లాభాల్లో నమోదయ్యాయి. వైద్య సూచీ అత్యధికంగా 1.34 శాతం పెరిగింది. మౌలిక వసతులు 0.94 శాతం, విద్యుత్‌ 0.93 శాతం చొప్పున అధిక మద్దతు చేశాయి. మరోవైపు లోహ సూచీ 0.77 శాతం, కాపిటల్‌ గూడ్స్‌ 0.1 శాతం చొప్పున నష్టపోయాయి. సెన్సెక్‌్‌స-30లో డాక్టర్‌ రెడ్డీస్‌ 3.52 శాతం, ఎన్‌టిపిసి 3.38 శాతం, టాటా మోటార్స్‌ 2.84 శాతం, ఒఎన్‌జిసి 2.56 శాతం, సన్‌పార్మా 2.52 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు టాటా స్టీల్‌ 3.59 శాతం, భారతీ ఎయిర్‌టెల్‌ 2.14 శాతం, మహీంద్రా అండ్‌ మహీంద్రా 0.87 శాతం, భెల్‌ 0.49 శాతం, హెచ్‌డిఎఫ్‌సి 0.38 శాతం చొప్పున అధిక నష్టాలు చవి చూశాయి.
ఈ ఏడాదిలో ఇప్పటికే మెజారిటీ విదేశీ మదుపర్లు తమ ఈక్విటీలను తరలించుకుపోయారు. ఇక పెద్దగా వెనక్కి తగ్గే ఎఫ్‌ఐఐలు లేకపోవచ్చన్న అంచనాల్లో ఎఫ్‌అండ్‌ఒ గడువుపై ఆందోళన లేకుండా దేశీయ మదుపర్లు కొనుగోళ్లకు మొగ్గు చూపారని బ్రోకర్లు అభిప్రాయపడ్డారు. బిఎస్‌ఇలో మిడ్‌క్యాప్‌, స్మాల్‌క్యాప్‌ సూచీలు 0.2 శాతం, 0.5 శాతం చొప్పున నష్టపోయాయి.
మీ స్నేహితులకు రికమెండ్ చెయ్యండి